Dins la UE, Polònia ocupa la primera posició en la producció de placa de fibra de fusta (płyta pilśniowa) i tauler d'encenalls (płyta wiórowa).
Les empreses poloneses es distingeixen també en la producció de materials de serradores, paper i cartró.
El valor anual de les exportacions poloneses d'aquest sector és d'uns 14.000 mln euro (uns 6.000 mln euros pertanyen a les exportacions de mobles).
Les principals empreses poloneses del sector són serradores, fabricants de mobles, fabricants de finestres de fusta, escales, parquets, distribuïdors de materials com vernissos i tints, maquinària per al tractament de la fusta, etc. El desenvolupament de la indústria de la fusta a Polònia és tan dinàmic, que al mercat ja hi ha escassetat de matèria primera.
Durant els últims 16 anys, les exportacions poloneses de mobles han augmentat un 670%.
Actualment tot el sector de la fusta crea un 2% del PIB polonès (a la UE és del 0,5%).
El sector ocupa un 13% de tots els treballadors de l'ampli sector de la transformació industrial a Polònia.
Els productes polonesos gaudeixen de molt bona marca i renom en els mercats exteriors, sobretot per la seva bona qualitat.
Les fàbriques poloneses disposen d'un parc de maquinària modern i són eficients en els lliuraments.
D'altra banda, estan recuperant els clients que durant la crisi financera compraven productes més econòmics a d'altres països, especialment asiàtics.
Actualment, les exportacions poloneses s'adrecen principalment a Alemanya, Itàlia, Suïssa, Àustria i Escandinàvia.
Es caracteritzen per una alta qualitat dels productes, formes de col·laboració flexibles, termini curt i puntualitat dels subministraments.
Atès que la legislació europea no permet la matèria primera provinent de la desforestació il·legal als països tropicals, africans i la Xina, creix la demanada de fabricants de productes com el parquet, que poden documentar tota la cadena de subministradors de matèria primera.
Segons dades de la Cambra polonesa de la indústria de la fusta, des de l'any 2007 fins al 2012 les exportacions poloneses de fusta van augmentar en un 2.100%, fins a la quantitat d'1,6 mln m3.
Això va fer augmentar el preu i actualment els fabricants de la part occidental de Polònia han de pagar molt més per la matèria primera i tornen a ser menys competitius.
Un altre punt feble del sector fuster polonès és la seva fragmentació.
Gairebé 7.000 empreses, és a dir un 90% de les que compren fusta, només en gasta 5.000 m3 en la seva producció anual.
Tan sols 32 empreses gasten més de 100.000 m3 a l'any.
Els boscos estatals polonesos cobreixen la demanda polonesa en un 90%, la resta de la matèria primera s'importa dels països veïns, principalment d'Ucraïna, Bielorússia i Rússia.
L'any passat es van importar gairebé 4 mln m3, encara que la seva qualitat era bastant inferior.
Oportunitats per a les empreses catalanes
Es detecten oportunitats, doncs, per a les empreses catalanes fabricants i subministradores de serveis relacionats amb aquest sector, com per exemple:
Des del CPN de Varsòvia s'han establert relacions amb la Cambra Polonesa de Comerç de la Indústria de Fusta [URL], la qual ens ha expressat el seu interès en la col·laboració amb les empreses catalanes i ens ha confirmat que: